Urmareste Modifică dimensiunea fontului: Play

Bucureşti, 16 iun /Agerpres/ - Fostul primar al Ploieştiului Iulian Bădescu a fost condamnat joi de Înalta Curte de Casaţie şi Justiţie la trei ani închisoare cu executare, într-un dosar în care este acuzat de săvârşirea unor fapte de corupţie, atât în timpul mandatului de la primărie, cât şi în perioada în care acesta a fost senator, au declarat pentru AGERPRES surse judiciare.



Bădescu a fost judecat în acest dosar pentru abuz în serviciu în formă continuată, luare de mită, efectuarea de operaţiuni financiare ca acte de comerţ incompatibile cu funcţia deţinută în scopul obţinerii pentru sine sau pentru altul de bani, bunuri ori alte foloase necuvenite, folosirea influenţei de către o persoană care îndeplineşte o funcţie de conducere într-un partid în scopul obţinerii pentru sine ori pentru altul de bani, bunuri sau alte foloase necuvenite.



Decizia nu este definitivă. AGERPRES/(AS - autor: Eusebi Manolache, editor: Georgiana Tănăsescu)